আচমকা গান গাইতে গিয়ে স্টেজে পড়ে গেলেন মোহিত চৌহান! ভাইরাল ভিডিও

ওয়েব ডেস্ক: ভোপালে (Bhopal) লাইভ শো চলাকালীন দুর্ঘটনার শিকার হলেন জনপ্রিয় গায়ক মোহিত চৌহান (Mohit Chauhan)। মঞ্চে গান গাইতে গাইতেই আচমকাই হুমড়ি খেয়ে পড়ে যান তিনি। ঘটনার পরই দলের অন্যান্য সদস্যরা ছুটে এসে তাঁকে সামলে দেন। সূত্রের খবর, বড় কোনও চোট লাগেনি এবং আপাতত তিনি সুস্থই রয়েছেন।

সোমবার ভোপালের এইমসে (AIIMS) একটি অনুষ্ঠানে পারফর্ম করছিলেন শিল্পী। চারদিকে জমে উঠেছিল তাঁর সুরের আবহ। স্টেজে এগিয়ে যাওয়ার সময় পাশেই থাকা আলোর স্ট্যান্ডের একটি অংশে পা আটকে যায় তাঁর। আর তাতেই ভারসাম্য হারিয়ে কার্যত মুখ থুবড়ে পড়ে যান তিনি। দ্রুত তাঁকে তুলে প্রাথমিক চিকিৎসা করানো হয়।

আরও পড়ুন: ১০০ কোটির গণ্ডি পার করল ‘ধুরন্ধর’

ঘটনার একটি ভিডিও ইতিমধ্যেই সমাজমাধ্যমে ভাইরাল হয়েছে, যদিও তার সত্যতা এখনও যাচাই হয়নি। তবে দুর্ঘটনার খবর ছড়াতেই ভক্তদের মধ্যে দুশ্চিন্তা বেড়েছিল। শেষ পাওয়া খবর, মোহিত চৌহান এখন ঠিক আছেন এবং কোনো বড় বিপদের সম্ভাবনা নেই।

View this post on Instagram

A post shared by Mohammed niyaz (@mdniyaz194)